C 152/166
HU
Az Európai Unió Hivatalos Lapja
2022.4.6.
Az Európai Gazdasági és Szociális Bizottság véleménye – Javaslat európai parlamenti és tanácsi rendeletre az Európai Unió területére történő jogellenes belépéssel összefüggésben az emberke­ reskedelmet vagy migránscsempészést elősegítő vagy abban részt vevő fuvarozókkal szembeni intézkedésekről (COM(2021) 753 – 2021/0387 (COD)) (2022/C 152/27)
Főelőadó: Cristian PÎRVULESCU
Felkérés:
Európai Parlament, 2021.12.13.
Tanács, 2021.12.16.
Jogalap:
az Európai Unió működéséről szóló szerződés 304. cikke
Közgyűlési határozat:
2021.12.9.
Illetékes szekció:
„Külkapcsolatok” szekció
Elfogadás a plenáris ülésen:
2021.12.9.
Plenáris ülés száma:
565.
A szavazás eredménye: (mellette/ellene/tartózkodott)
159/15/09
1.
Következtetések és ajánlások 1.1.
Az EGSZB üdvözli a javaslatot, és úgy véli, hogy a fuvarozókkal szembeni lehetséges szankciók indokolt lépést jelentenek az EU és a tagállamok részéről.
1.2.
Rámutat azonban arra, hogy a jogalkotási választ kiváltó, a Belarusz–EU határon kitört válság összetettebb, és sokkal messzemenőbb következményekkel jár, amelyek kezeléséhez a javasoltakon túli eszközök is szükségesek.
1.3.
Az EGSZB-t nagyon aggasztja, hogy a belarusz kormány autoriter irányt követ, továbbá elítéli a polgárokkal, a médiával, a politikai pártokkal, a civil társadalmi szervezetekkel és a szociális partnerekkel szembeni elnyomás és megfélemlítés minden formáját.
Azt is elítéli, hogy a belarusz kormány megszervezte személyek harmadik országokból a saját területére történő szállítását azzal a céllal, hogy uniós határok átlépésére kényszerítse őket.
A kiszolgáltatott helyzetben lévő személyek életének és törekvéseinek ilyetén kihasználása elfogadhatatlan, és veszélyezteti az érintettek egészségét és biztonságát.
1.4.
Az EGSZB mindenekelőtt az emberek méltóságának tiszteletben tartását és alapvető jogaik védelmét helyezi a középpontba.
Az EU-nak válaszul először az érintettek méltóságának és jogainak helyreállításával kell foglalkoznia.
1.5.
Az EGSZB ezért kéri, hogy haladéktalanul vessenek véget az EU területéről egy olyan országba való visz­ szatoloncolásoknak, ahol az emberek biztonsága veszélyben van.
Fontos, hogy az EU határát átlépő valamennyi személy – ha akar – menedékjog iránti kérelmet tudjon benyújtani.
1.6.
Az EGSZB sürgeti, hogy a belarusz kormány biztosítsa, hogy a területén tartózkodó személyek megfelelő bánásmódban részesüljenek, menedékjog iránti kérelmet nyújthassanak be, és ne küldjék vissza őket származási országukba, ha ott életük és biztonságuk veszélyben van, teljes mértékben tiszteletben tartva a visszaküldés tilalmának elvét.
1.7.
Az uniós intézményeknek többoldalú párbeszédet kell folytatniuk Belarusszal, biztosítva, hogy az ország tiszteletben tartsa a menekültügyre és az emberi jogok védelmére vonatkozó nemzetközi szerződéseket.